wannaphong/clean_thaiwikipedia huggingface dataset:
# เขย่าชีพจรเกินเดือด
เขย่าชีพจรเกินเดือด  ภาพยนตร์แนวอาชญากรรม เป็นผลงานการกำกับของเควนติน แทแรนติโน ซึ่งเขียนบทร่วมกับ Roger Avary ด้วย นำแสดงโดย จอห์น ทราโวลตา, ซามูเอล แอล. แจ็กสัน, บรูซ วิลลิส, อูมา เธอร์แมน โดยเว็บ IMDb.com ได้คะแนนเฉลี่ย 9.0 อยู่อันดับ 5 ในท็อป 250

 เนื้อเรื่อง 
จูลส์ วินน์ฟิลด์ (ซามูเอล แอล. แจ็กสัน)และ วินเซนต์ เวก้า (จอห์น ทราโวลต้า)คู่หูมือปืนได้รับภารกิจจากหัวหน้ากลุ่มอาชญากร มาเซลลัส วอลเลค (วิง เรมส์) โดยให้นำเอากระเป๋าเดินทางที่ถูกขโมยไปกลับคืน และยังสั่งให้เอาภรรยาสาว มีอา วอลเลค (อูม่า เธอร์แมน) ไปเที่ยวตอนไม่อยู่ด้วย อีกด้าน บุตช์ คูลิดจ์ (บรู๊ซ วิลลิส) รับค่าจ้างให้ล้มมวยจาก มาเซลลัส วอลเลค แต่พอชกจริงกลับทำให้คู่ต่อสู้เสียชีวิตโดยไม่ได้ตั้งใจ จึงต้องหนีหัวหน้าอาชญากรแต่ว่าลืมนาฬิกาของพ่อจึงต้องกลับไปเอา ขณะเดียวกัน พัมคิน (ทิม รอธ) และ ฮันนี่ บันนี่ (อแมนด้า พลัมเมอร์) คู่รักที่ตัดสินใจปล้นร้านอาหารที่ทั้งสองกำลังบริการอยู่ แต่ไม่ง่ายอย่างที่คิด ชีวิตของคนหลากหลายที่ดูไม่เกี่ยวโยงกัน ได้บรรจบในที่สุดข้อมูลจาก siamzone.com

 นักแสดง 
 จอห์น ทราโวลต้า รับบท วินเซนต์ เวก้า
 ซามูเอล แอล. แจ็กสัน รับบท จูลส์ วินน์ฟิลด์
 อูม่า เธอร์แมน รับบท มีอา วอลเลค
 บรู๊ซ วิลลิส รับบท บุตช์ คูลิดจ์
 วิง เรมส์ รับบท มาเซลลัส วอลเลค
 ทิม รอธ รับบท พัมคิน
 อแมนดา พลัมเมอร์ รับบท ฮันนี่ บันนี่

 รางวัล 
 รางวัลออสการ์ 
 สาขาที่ชนะ 
 รางวัลออสการ์ สาขาบทภาพยนตร์ดั้งเดิมยอดเยี่ยม
 สาขาที่เข้าชิง 
 รางวัลออสการ์ สาขาภาพยนตร์ยอดเยี่ยม
 รางวัลออสการ์ สาขานักแสดงนำชายยอดเยี่ยม
 รางวัลออสการ์ สาขานักแสดงสมทบชายยอดเยี่ยม
 รางวัลออสการ์ สาขานักแสดงสมทบหญิงยอดเยี่ยม
 รางวัลออสการ์ สาขาผู้กำกับภาพยนตร์ยอดเยี่ยม
 รางวัลออสการ์ สาขาลำดับภาพยอดเยี่ยม
 รางวัลลูกโลกทองคำ 
 สาขาที่ชนะ 
 บทภาพยนตร์ยอดเยี่ยม
 สาขาที่เข้าชิง 
 ภาพยนตร์ยอดเยี่ยม ประเภทภาพยนตร์ดรามา
 ผู้กำกับภาพยนตร์ยอดเยี่ยม
 นักแสดงนำชายยอดเยี่ยม ประเภทดรามา
 นักแสดงสมทบหญิงยอดเยี่ยม
 นักแสดงสมทบชายยอดเยี่ยม
# ละมุดขาว
ละมุดขาว  หรือในภาษา แปลตรงตัวว่าละมุดหลับ  เป็นพืชในวงศ์ส้ม (Rutaceae) ใบประกอบ ผลกลมแก่แล้วเป็นสีเหลือง สุกรับประทานได้ รสชาติคล้ายท้อหรือสาลี่ เมล็ดเมื่อเผาแล้วเป็นผงใช้เป็นยานอนหลับ ช่วยลดอัตราการเต้นของหัวใจ
thumbnail|left|ผลสุก
ในละมุดขาวพบสารออกฤทธิ์ทางเภสัชวิทยาหลายตัว เช่น N-methylhistamine, N,N-dimethylhistamine histamine 2′,5,6-Trimethoxyflavone, 2′,5,6,7-tetramethoxyflavone (ซาโปติน, zapotin) และ 5-hydroxy-2′,6,7-trimethoxyflavone (ซาโปตินิน, zapotinin) ซาโพทินมีฤทธิ์เป็นสารต้านการเกิดมะเร็งในเซลล์มะเร็งลำไส้
thumb|right|ผลละมุดขาว
thumbnail|ต้นที่กำลังติดผล
# เมซีเย 74
เมซีเย 74  หรือที่รู้จักกันดีในชื่อ NGC 628 เป็นดาราจักรชนิดก้นหอยคว่ำหน้าในกลุ่มดาวปลา ตั้งอยู่ห่างจากโลกในระยะประมาณ 32 ล้านปีแสง ค้นพบโดย Pierre Méchain ในปี ค.ศ. 1780
# บาวด์ฟอร์กลอรี (2013)
บาวด์ฟอร์กลอรี (2013)   เป็นรายการเพย์-เพอร์-วิวมวยปล้ำอาชีพของโทเทิล นอนสต็อป แอคชั่น เรสต์ลิง (TNA) โดยจะจัดในวันที่ 20 ตุลาคม ค.ศ. 2013 ที่ Viejas Arena San Diego, California บาวด์ออฟกลอรีครั้งนี้เป็นครั้งที่ 9
# โรงเรียนวัดลาดปลาดุก
ที่ตั้ง 
ที่ตั้ง ณ เลขที่ 99/99 หมู่ 6 ตำบลบางรักพัฒนา 
อำเภอบางบัวทอง จังหวัดนนทบุรี 11110

 ประวัติ 
โรงเรียนวัดลาดปลาดุกก่อตั้งขึ้นเมื่อ พ.ศ. 2476 โดยพระครูอธิการธูป จันทะโชโต ต่อมาปี พ.ศ. 2523 พระพิมลศีลาจาร เจ้าอาวาสวัดลาดปลาดุกผู้อุปการะโรงเรียนได้รับบริจาคที่ดินจำนวน 5 ไร่ จากคุณสำรวย รัตนผลิน เพื่อสร้างอาคารเรียน พ.ศ. 2539 พระครูวิบูลนนทกิจได้เป็นประธานในการจัดหาเงินมาถมที่ดิน และได้รับเงินงบประมาณจากทางราชการเพื่อสร้างอาคารเรียน เป็นแบบสปช 2/28 ขนาด 9 ห้องเรียน

พ.ศ. 2542 ทางราชการได้จัดสรรเงินงบประมาณเพื่อสร้างอาคารเรียน 4 ชั้น 24 ห้องเรียน ชื่อว่า “อาคารเฉลิมพระเกียรติ 72 พรรษา” และได้ย้ายจากที่เดิมมาเป็นแบบสปช 2/28 ขนาด 24 ห้องเรียน

พ.ศ. 2547 พระครูวิบูลนนทกิจได้เป็นประธานในการจัดหาเงินเพื่อสร้างอาคารเรียน 4 ชั้น 15 ห้องเรียนชื่อว่า “อาคารพระครูวิบูลนนทกิจ” เป็นแบบสปช 2/28 ปรับปรุง ขนาด 15 ห้องเรียน

และเมื่อวันที่ 7 มีนาคม 2556 ได้ผ่านการประเมินเป็นโรงเรียนต้นแบบ โรงเรียนในฝัน โรงเรียนดีประจำอำเภอ รุ่นที่ 3

 สัญลักษณ์ของโรงเรียน 
ต้นไม้ประจำโรงเรียน : ต้นประดู่กิ่งอ่อน
สีประจำโรงเรียน : สีเหลือง - สีฟ้า
อัตลักษณ์ของโรงเรียน : โรงเรียนวิถีพุทธ
เอกลักษณ์ : ยิ้มไหว้

 เปิดทำการสอน 
ปฐมวัย-มัธยมศึกษาปีที่ 3 ปัจจุบันมีนักเรียนจำนวน 1,288 คน โรงเรียนวัดลาดปลาดุกเป็นโรงเรียนขยายโอกาสแห่งแรกในอำเภอบางบัวทอง

อาคารและสถานที่ทั้งหมด
อาคารประชาสัมพันธ์
องค์พระ
สนามฟุตบอล
บ้านพักภารโรง
อาคาร 1 อาคารสำรวย-พวง รัตนผลิน
อาคาร 2 อาคารเฉลิมพระเกียรติ 72 พรรษา
อาคาร 3 อาคารพระครูวิบูลนนทกิจ
ที่ทำการสภานักเรียน

ผู้อุปการะโรงเรียน
พระพิมูลศีลาจาร (แสวง ปภังกโร) ภูมิลำเนา จังหวัดนนทบุรี อำเภอบางบัวทอง วันเกิด 11 ตุลาคม 2477 ปีจอ อุปสมบท 14 เมษายน 2497 วิทยฐานะ น.ธ.เอก, ป.๔
thumb|พระพิมูลศีลาจาร (แสวง ปภังกโร)

 ผู้อำนวยการโรงเรียน 
 รายนามผู้อำนวยการ วาระการดำรงตำแหน่งนายมนตรี ทองชมภูพ.ศ. 2529 - พ.ศ. 2549 (เกษียณอายุราชการ)นายบัณฑิต เอกติชัยวรกุลพ.ศ. 2549 - พ.ศ. 2556(เกษียณอายุราชการ)นายประจวบ กลมแป้น16 ตุลาคม พ.ศ. 2556 - 6 มกราคม 2559(ถึงแก่กรรม)นายสมบูรณ์ บัวจำรัส29 มีนาคม พ.ศ. 2559- ปัจจุบัน
# อิลิมิเนชั่น แชมเบอร์ (2014)
อิลิมิเนชั่น แชมเบอร์ (2014)  เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี โดยจัดเป็นปีที่ 5 ซึ่งปีนี้จัดที่สนาม ทาร์เก็ต เซ็นเตอร์ มินนีอาโพลิส มินเนโซตา โดยจะมีแมทช์การปล้ำอิลิมิเนชั่น แชมเบอร์

เบื้องหลัง
ในรอว์ (27 มกราคม 2014) จอห์น ซีนา ได้จับคู่กับ แดเนียล ไบรอัน และ เชมัส เจอกับ เดอะชีลด์ โดยทีมที่ชนะได้สิทธิ์เข้าร่วมแมตช์ อิลิมิเนชั่น แชมเบอร์ เพื่อชิงแชมป์ WWE World Heavyweight Championship กับ แรนดี ออร์ตัน เจ้าของตำแหน่ง สุดท้ายแมตช์จบลงโดยไม่มีผลการตัดสิน เพราะ เดอะไวแอ็ตต์แฟมิลี มาก่อกวนการปล้ำ หลังแมตช์ทีมซีนาช่วยกันไล่อัดพวกไวแอ็ตต์ จนต้องหนีไป แล้วโฆษกก็ประกาศว่าทีมของซีนา เป็นฝ่ายชนะฟาวล์ ได้สิทธิ์เข้าร่วมแมตช์ อิลิมิเนชั่น แชมเบอร์ ในสแมคดาวน์ (31 มกราคม 2014) ซีซาโร ได้เอาชนะ ดอล์ฟ ซิกก์เลอร์ และได้สิทธิ์เข้าร่วมแมตช์ อิลิมิเนชั่น แชมเบอร์ เช่นเดียวกับ คริสเตียน ที่เอาชนะ แจ็ก สแวกเกอร์ และได้สิทธิ์เข้าร่วมแมตช์ อิลิมิเนชั่น แชมเบอร์

ผลการปล้ำ

ผลการปล้ำอิลิมิเนชั่น แชมเบอร์
ถูกกำจัดเป็นคนที่นักมวยปล้ำเข้ามาเป็นคนที่ถูกกำจัดโดยถูกกำจัดโดยวิธีเวลาเชมัส2คริสเตียนจับกดหลังจากการใช้ท่า frog splash26:00คริสเตียน4แดเนียล ไบรอันจับกดหลังจากการใช้ท่า running single leg high knee27:07ซีซาโร1จอห์น ซีนาทำซับมิสชั่นท่า STF30:04จอห์น ซีนา5แรนดี ออร์ตันจับกดหลังจากการใช้ท่า Sister Abigail จาก เบรย์ ไวแอ็ตต์32:32แดเนียล ไบรอัน3แรนดี ออร์ตันจับกดหลังจากการใช้ท่า RKO37:24แรนดี ออร์ตัน6N/AN/A

ดูเพิ่ม
 ดับเบิลยูดับเบิลยูอี อิลิมิเนชั่น แชมเบอร์
 ดับเบิลยูดับเบิลยูอี โนเวย์เอาท์
 รายชื่อรายการเพย์-เพอร์-วิวของดับเบิลยูดับเบิลยูอี

แหล่งข้อมูลอื่น
 Official Elimination Chamber website
 Elimination Chamber Matches
# กาหยีเขา
กาหยีเขา  ภาคใต้เรียกหยีเขา เป็นพืชเขตร้อนในวงศ์ Leguminosae ผลรับประทานได้  โดยมีเปลือกหนาแข็ง สีน้ำตาลหุ้ม  พบในเอเชียตะวันออกเฉียงใต้และภาคใต้ของไนจีเรีย เปลือกและใบมีฤทธิ์เป็นยาสมุนไพร ผลมีรสคล้ายมะขาม
แหล่งข้อมูลอื่น
 FAO
# ตถาคตครรภ์
ในศาสนาพุทธฝ่ายมหายานมีการตีความ ตถาคตครรภ์ (จีน: 如来藏) หรือ พุทธธาตุ (ฝอซิ่ง) แตกต่างกันในแต่ละสำนักสุมาลี มหณรงค์ชัย, พุทธศาสนามหายาน, กรุงเทพฯ : ศยาม, 2546, หน้า 124-134 โดยทั่วไปถือว่า ตถาคตครรภ์ เป็นภาวะบริสุทธิ์ดั้งเดิมที่มีอยู่ในจิตทั้งหลาย ภาวะนี้จึงเป็นเหมือนเมล็ดพันธุ์ (พีชะ seed) หรือ หน่อเนื้อ (embryo) ที่จะพัฒนาไปสู่การตรัสรู้ต่อไป

คำว่า ตถาคตครรภ์ เป็นคำสมาสมาจากคำว่า ตถาคต (พระพุทธเจ้า) + ครรภ์ (ท้อง womb) ซึ่งนักวิชาการตีความคำว่า "ครรภ์" อาจจะหมายถึง "ภายในหรือศูนย์กลางของสิ่งใด ๆ" (the interior or middle of anything) "เก็บบรรจุ" (containing) "มีอยู่ภายใน" (having in the interior), “เต็มไปด้วย" (being filled with) "หน่อเนื้อ" (embryo)Brunnhölzl, Karl. "Different Ways of Explaining the Meaning of Tathāgatagarbha." In When the Clouds Part: The Uttaratantra and Its Meditative Tradition as a Bridge between Sūtra and Tantra, 53–80. Boston: Snow Lion Publications, 2014. หรือ สารัตถะ/แก่นแท้ (essence)Lopez, Donald S. (2001). The Story of Buddhism: a concise guide to its history & teaching. New York, NY, USA: HarperCollins Publishers, Inc. ISBN 0-06-069976-0 (cloth): p.263 

ตถาคตครรภ์ จึงอาจหมายถึง ท้อง/ที่เก็บ/แก่น/หน่อเนื้อ ของพระตถาคต หรือ "ช่องบรรจุตถาคตอยู่ภายใน" หรือ "ท้องที่มีตถาคตซ่อนอยู่ภายใน" หรือ "ธรรมกายภายในท้อง" ขณะที่ 佛性 ในภาษาจีนหมายถึงสภาวะของพระพุทธเจ้า (พุทธภาวะ) หรือ "พุทธธาตุ" (buddhadhātu)https://www.oxfordreference.com/display/10.1093/acref/9780190681159.001.0001/acref-9780190681159-e-736 ส่วนนิกายวัชรยานนิยมใช้คำว่า สุคตครรภ์http://www.rigpawiki.org/index.php?title=Sugatagarbha

พระสูตรมหายานที่กล่าวถึง "ตถาคตครรภ์" มีหลายพระสูตร ได้แก่ ตถาคตครรภสูตร ศรีมาลาเทวีสิงหนาทสูตร มหายานมหาปรินิรวาณสูตร ลังกาวตารสูตร อวตังสกสูตร มหายานศรัทโธตปาทศาสตร์ เป็นต้น
# นูมมิ ราเพช
นูมมิ ราเพช (;Noomi Rapace Pronunciation in Swedish audio link (Retrieved 10 June 2012) ; เกิดเมื่อวันที่ 28 ธันวาคม ค.ศ. 1979) เป็นนักแสดงชาวสวีเดนKaren Olsson, Noomi Rapace Arrives in Hollywood, by Way of Outer Space , The New York Times Magazine, 27 May 2012, p. 26. เธอได้รับชื่อเสียงในระดับนานาชาติจากการแสดงเป็น ลิสเบธ ซาแลนเดอร์ ในภาพยนตร์สวีเดนที่ดัดแปลงจากนวนิยายชุด มิลเลนเนียม (2009) ได้แก่ ขบถสาวโค่นทรชน: รอยสักฝังแค้น, ขบถสาวโค่นทรชน: โหมไฟสังหาร และ ขบถสาวโค่นทรชน: ปิดบัญชีคลั่ง และเธอก็กลายเป็นนักแสดงที่ได้รับการยอมรับในภาพยนตร์อเมริกัน

สำหรับการแสดงของเธอในภาพยนตร์ชุด มิลเลนเนียม ทำให้เธอได้รับรางวัล Nymphe d'Ors สองรางวัล, รางวัล Swedish Guldbagge และรางวัล Satellite สาขานักแสดงนำหญิงยอดเยี่ยม และได้รับการเสนอชื่อเข้าชิงรางวัลแบฟตา, รางวัลเอ็มมีนานาชาติและรางวัลภาพยนตร์ยุโรป เธอยังแสดงเป็น แอนนา ใน เดซีไดมอนด์ (2007), ลีนา ใน บียอนด์ (2010), แอนนา ใน เดอะมอนิเตอร์ (2011), มาดาม ซิมซา เฮรอน ใน เชอร์ล็อค โฮล์มส์ เกมพญายมเงามรณะ (2011), อลิซาเบธ ชอว์ ใน โพรมีธีอุส (2012), เบียทริซ ใน แค้นได้ตายไม่เป็น (2013), นาเดีย ใน เงินเดือด (2014), ไรซา เดมิโดวา ใน อำมหิตซ่อนโลก (2015) และแสดงนำเป็นเจ็ดคนใน 7 เป็น 7 ตาย (2017)
# ยอด พิมพิสาร
พระคุณเจ้ายอร์ช ยอด พิมพิสาร (19 มกราคม พ.ศ. 2476 — 18 ธันวาคม พ.ศ. 2560) บาทหลวงโรมันคาทอลิกคณะพระมหาไถ่ ชาวกรุงเทพมหานคร เคยดำรงตำแหน่งมุขนายกกิตติคุณมิสซังโรมันคาทอลิกอุดรธานี 

 ประวัติ 
พระคุณเจ้ายอร์ช ยอด พิมพิสาร เกิดเมื่อวันที่ 19 มกราคม พ.ศ. 2476 เป็นบุตรคนโตของนายชำนิ และนางสุภา พิมพิสาร รับศีลล้างบาปและศีลกำลังที่อาสนวิหารอัสสัมชัญ เมื่อโตขึ้นได้ศึกษาที่โรงเรียนอัสสัมชัญตั้งแต่ชั้น ป. 1 จนจบชั้น ม. 6 ในระหว่างที่ศึกษาอยู่ที่นี่ บาทหลวงมอริส ยอลลี มิชชันนารีคณะมิสซังต่างประเทศแห่งกรุงปารีส ได้สนับสนุนให้เด็กชายยอดเข้าคณะนักบวชคาทอลิก และพาไปพบบาทหลวงคณะพระมหาไถ่ เด็กชายยอดจึงสนใจเข้าคณะนี้ และได้เดินทางไปศึกษาที่เซมินารีคณะพระมหาไถ่ ที่ประเทศฟิลิปปินส์ ตั้งแต่ พ.ศ. 2493-2496 แล้วย้ายไปศึกษาที่เซมินารีคณะพระมหาไถ่ที่รัฐวิสคอนซิน สหรัฐ ตั้งแต่ปี พ.ศ. 2496 — 2512 ได้ปฏิญาณตนตลอดชีพเป็นนักบวชคณะพระมหาไถ่เมื่อวันที่ 2 กรกฎาคม พ.ศ. 2496 ได้รับศีลอนุกรมเป็นพันธบริกรในปี พ.ศ. 2501 และเป็นบาทหลวงในวันที่ 24 มิถุนายน ปีเดียวกัน โดยมีพระคุณเจ้าอัลเบิร์ต เกรกอรี มาเยอร์ ประมุขอัครมุขมณฑลมิลวอคีในขณะนั้น เป็นผู้โปรดศีล ท่านปฏิบัติศาสนกิจที่นั่นจนถึงปี พ.ศ. 2503 จึงเดินทางกลับมาประเทศไทย

เมื่อกลับถึงไทยแล้ว ท่านได้ทำหน้าที่เป็นอาจารย์ประจำเซมินารีพระมารดานิจจานุเคราะห์ ศรีราชา แล้วย้ายมาเป็นผู้ช่วยอธิการโบสถ์พระมหาไถ่ กรุงเทพฯ เป็นเวลา 3 ปี จากนั้นจึงได้รับแต่งตั้งเป็นอธิการโบสถ์ ต่อมาได้ย้ายไปเป็นอธิการโบสถ์ที่จังหวัดขอนแก่น เมื่อพระคุณเจ้าแคลเรนซ์ เจมส์ ดูฮาร์ต ลาออกจากตำแหน่งมุขนายกมิสซังโรมันคาทอลิกอุดรธานี สมเด็จพระสันตะปาปาปอลที่ 6 ได้แต่งตั้งบาทหลวงยอดสืบตำแหน่งมุขนายกแทนตั้งแต่วันที่ 2 ตุลาคม พ.ศ. 2518 ได้รับการอภิเษกเป็นมุขนายกเมื่อวันที่ 12 ธันวาคม ปีเดียวกัน 

พระคุณเจ้ายอดดำรงตำแหน่งมุขนายกมิสซังอุดรธานีจนถึงวันที่ 14 พฤศจิกายน พ.ศ. 2552 จึงลาเกษียณBishop George Yod Phimphisan, C.SS.R. และดำรงตำแหน่งมุขนายกกิตติคุณจวบจนมรณภาพ

นอกจากตำแหน่งมุขนายกมิสซังโรมันคาทอลิกอุดรธานีแล้ว พระคุณเจ้ายอดยังเคยดำรงตำแหน่งสำคัญหลายตำแหน่งในศาสนจักรโรมันคาทอลิกในประเทศไทย อาทิเช่น
 ประธานสภาประมุขแห่งบาทหลวงโรมันคาทอลิกแห่งประเทศไทย 3 สมัย
 รองประธานคณะกรรมการบริหารสหสมาคมพระคริสตธรรมในภูมิภาคเอเชียแปซิฟิก
 ประธานสื่อมวลชนคาทอลิกประเทศไทย

พระคุณเจ้ายอร์ช ยอด พิมพิสาร ถึงแก่มรณภาพเมื่อวันจันทร์ที่ 18 ธันวาคม 2560 เวลา 14.10 น. ณ โรงพยาบาลเอกอุดร
# การลงประชามติเอกราชติมอร์ตะวันออก พ.ศ. 2542
การลงประชามติเกี่ยวกับเอกราชของติมอร์ตะวันออก พ.ศ. 2542 เกิดขึ้นเมื่อ 30 สิงหาคม พ.ศ. 2542 โดยเกิดขึ้นตามคำเรียกร้องของประธานาธิบดีฮาบีบีของอินโดนีเซียต่อโคฟี อันนัน เลขาธิการทั่วไปแห่งสหประชาชาติ เมื่อ 27 มกราคม พ.ศ. 2542 เพื่อให้จังหวัดติมอร์ตะวันออกตัดสินใจว่าจะอยู่กับอินโดนีเซียหรือเป็นเอกราช

 ภูมิหลัง 
ประธานาธิบดีฮาบีบีได้แสดงความเห็นว่าต้นทุนในการสนับสนุนจังหวัดติมอร์ตะวันออกไม่สมดุลและไม่ก่อให้เกิดกำไรแก่อินโดนีเซีย จึงได้ตัดสินใจให้จังหวัดที่ไม่ใช่ส่วนหนึ่งของเขตแดนเขตแดนดั้งเดิมเมื่อ พ.ศ. 2488 ตัดสินใจว่าจะอยู่กับอินโดนีเซียหรือไม่

หลังจากที่ฮาบีบีได้ยื่นข้อเสนอ สหประชาชาติได้เจรจากับรัฐบาลอินโดนีเซียและรัฐบาลโปรตุเกส ต่อมาในวันที่ 5 พฤษภาคม พ.ศ. 2542 ได้ออกข้อตกลงระหว่างสาธารณรัฐอินโดนีเซียและสาธารณรัฐโปรตุเกสเกี่ยวกับปัญหาติมอร์ตะวันออก ซึ่งให้รายละเอียดของการลงประชามติ โดยมีตัวเลือกระหว่างการคงอยู่กับอินโดนีเซียในฐานะเขตปกครองตนเองพิเศษ หรือแยกออกจากอินโดนีเซีย การลงประชามติดำเนินการโดย คณะตัวแทนสหประชาชาติในติมอร์ตะวันออก (United Nations Mission in East Timor; UNAMET) มีประชาชน 450,000 คนลงทะเบียนเพื่อลงประชามติ โดยมี 13,000 คนอยู่นอกติมอร์ตะวันออก
 ข้อเสนอเขตปกครองตนเองพิเศษ 
ข้อตกลงระหว่างอินโดนีเซียและโปรตุเกสได้รวมกรอบรัฐธรรมนูญเกี่ยวกับเขตปกครองตนเองพิเศษติมอร์ตะวันออกเป็นภาคผนวก ซึ่งเป็นการจัดตั้งเขตปกครองตนเองภายในสาธารณรัฐอินโดนีเซีย โดยอินโดนีเซียจะเข้าควบคุมการป้องกันประเทศ กฎหมาย เศรษฐกิจและความสัมพันธ์กับต่างประเทศ

ผล
ผู้ออกเสียงจะต้องตอบคำถามต่อไปนี้:Q & A: East Timor Referendum BBC News, 24 August 1999
คุณ ยอมรับ ข้อเสนอเขตปกครองตนเองพิเศษติมอร์ตะวันออกภายในประเทศอินโดนีเซียหรือไม่ 
คุณ ปฏิเสธ ข้อเสนอเขตปกครองตนเองพิเศษติมอร์ตะวันออก ซึ่งทำให้ต้องแยกตัวออกจากประเทศอินโดนีเซียหรือไม่

 ปฏิเสธ:344,580(78.50%) ยอมรับ:94,388(21.50%) ▲

ปฏิกิริยา
รัฐบาลอินโดนีเซียยอมรับผลในวันที่ 19 ตุลาคม โดยยกเลิกกฎหมายที่ผนวกติมอร์ตะวันออกเป็นส่วนหนึ่งของอินโดนีเซีย สหประชาชาติได้ตั้ง องค์การบริหารช่วงเปลี่ยนผ่านแห่งสหประชาชาติในติมอร์ตะวันออก (UNTAET) ซึ่งนำไปสู่การประกาศเอกราชเมื่อเดือนพฤษภาคม พ.ศ. 2545
# กองทัพประชาชนแห่งชาติแอลจีเรีย
กองทัพประชาชนแห่งชาติแอลจีเรีย (APNA) เป็นกองกำลังทางทหารของแอลจีเรีย

 ประวัติ 

 โครงสร้าง
# อันดรี บูห์ลิตสกี
อันดรี นิโคไลวิช บูห์ลิตสกี (; 7 กุมภาพันธ์ ค.ศ. 1982 —) เป็นนักกีฬาฟุตบอลชายหาดชาวรัสเซีย ผู้ซึ่งเป็นตัวแทนของทีมชาติรัสเซียในการแข่งขันระดับนานาชาติ โดยทำหน้าที่ในตำแหน่งผู้รักษาประตู

บูห์ลิตสกีเป็นผู้รักษาประตูที่ประสบความสำเร็จอย่างสูง ซึ่งได้รับเลือกให้เป็นผู้รักษาประตูยอดเยี่ยมของการแข่งขันอีบีเอสแอล ฤดูกาล 2007 โดยเป็นผู้คว้ารางวัลผู้รักษาประตูยอดเยี่ยมในฤดูกาลเรกูลาร์เฟสอีเวนท์ได้ถึง 3 สมัยติดต่อกัน

 ความสำเร็จ 

 ทีมชาติ 
 ฤดูกาล 2007
 อันดับ 3: อีบีเอสแอลซูเปอร์ไฟนอล ที่มาร์แซย์ ประเทศฝรั่งเศส
 ชนะเลิศ: อีบีเอสแอลเรกูลาร์เฟสอีเวนท์ ที่ทีน ประเทศฝรั่งเศส
 ชนะเลิศ: อีบีเอสแอลเรกูลาร์เฟสอีเวนท์ ที่เบเนเดตโตเดลตรอนโต ประเทศอิตาลี

 ฤดูกาล 2008
 ชนะเลิศ: อีบีเอสแอลเรกูลาร์เฟสอีเวนท์ ที่ทีน ประเทศฝรั่งเศส (ชนะทีมชาติฝรั่งเศส 8–3 ในรอบชิงชนะเลิศ)
 เข้ารอบก่อนรอง: ฟุตบอลชายหาดชิงแชมป์โลก 2008: ที่มาร์แซย์ ประเทศฝรั่งเศส (แพ้ต่อทีมชาติบราซิล)

 ฤดูกาล 2011
 ชนะเลิศ: ฟุตบอลชายหาดชิงแชมป์โลก 2011: ที่ราเวนนา ประเทศอิตาลี

 บุคคล 
 ฤดูกาล 2007
 ผู้รักษาประตูยอดเยี่ยม: อีบีเอสแอลโทเทิลซีซัน
 ผู้รักษาประตูยอดเยี่ยม: อีบีเอสแอลเรกูลาร์เฟสอีเวนท์ ที่ทีน ประเทศฝรั่งเศส
 ผู้รักษาประตูยอดเยี่ยม: อีบีเอสแอลเรกูลาร์เฟสอีเวนท์ ที่ปอร์ตีเมา ประเทศโปรตุเกส
 ผู้รักษาประตูยอดเยี่ยม: อีบีเอสแอลเรกูลาร์เฟสอีเวนท์ ที่ซันเบเนเดตโตเดลตรอนโต ประเทศอิตาลี

 ฤดูกาล 2008
 ผู้รักษาประตูยอดเยี่ยม: อีบีเอสแอลเรกูลาร์เฟสอีเวนท์ ที่ทีน ประเทศฝรั่งเศส

 ฤดูกาล 2011
 อาดิดาสโกลเดนโกลฟ: ฟุตบอลชายหาดชิงแชมป์โลก 2011

 สโมสร 
 โลโคโมทีฟมอสโก (ฟุตบอลชายหาด)
 ฟุตบอลชายหาดชิงแชมป์รัสเซีย (1 สมัย): ค.ศ. 2011
 ฟุตบอลชายหาดชิงแชมป์รัสเซีย — ผู้รักษาประตูยอดเยี่ยม (1 สมัย): ค.ศ. 2011
# วงศ์ขนุนดิน
วงศ์ขนุนดิน หรือ Balanophoraceae เป็นวงศ์ของพืชมีดอกที่เป็นพืชเบียน  ประกอบด้วย  17 สกุลและมีสมาชิกประมาณ  50 สปีชีส์ พบในพื้นที่ชื้น โดยเจริญกับไม้ยืนต้น และจะโผล่ให้เห็นเฉพาะช่อดอก มีดอกย่อยขนาดเล็กจำนวนมาก  ผลเป็นแบบเมล็ดเดียวหรือแบบเปลือกแข็ง ส่วนที่อยู่ใต้ดินยึดกะโฮสต์ มองคล้ายหัวแต่ไม่มีราก พืชเหล่านี้ไม่มีคลอโรฟิลล์  

ระบบ APG IIไม่ได้จัดให้วงศ์นี้อยู่ในอันดับใด แต่ในระบบ  APG III และ AP-Websiteจัดให้อยู่ในอันดับ Santalales (post APG II), ซึ่งงในระบบ Cronquist ได้จัดไว้เช่นกัน 
  

 สกุล
 Balanophora
 Chlamydophytum
 Corynaea
 Dactylanthus
 Ditepalanthus
 Exorhopala
 Hachettea
 Helosis
 Langsdorffia
 Lophophytum Schott & Endl.
 Mystropetalon
 Ombrophytum Poepp. ex Endl.
 Rhopalocnemis
 Sarcophyte
 Scybalium
 Thonningia
# โนโบรุ ยามางูจิ
โนโบรุ ยามางูจิ  เป็นนักเขียนไลต์โนเวลและฉากเกมจากจังหวัดอิบารากิ ประเทศญี่ปุ่น เป็นผู้เขียนเรื่อง อสูรรับใช้ของยาย 0 สนิท

 ชีวประวัติ 
ยามางูจิเกิดเมื่อวันที่ 11 กุมภาพันธ์ 2515 ที่เมืองฮิตาจิ จังหวัดอิบารากิ เขาจบการศึกษาจากภาควิชารัฐศาสตร์ คณะรัฐศาสตร์และเศรษฐศาสตร์ มหาวิทยาลัยเมจิ

ในเดือนกรกฎาคม 2554 ยามางูจิประกาศทางเว็บไซต์ของมีเดียแฟกทอรีว่า ก่อนหน้านี้ในเดือนกุมภาพันธ์ แพทย์ได้ตรวจพบว่าเขาเป็นมะเร็งและไม่สามารถรักษาได้ ซึ่งส่งผลกระทบต่องานเขียนชุดอสูรรับใช้ของยาย 0 สนิท สองเล่มสุดท้าย หลังจากที่เขาได้เข้ารับการผ่าตัดเอาก้อนนิ่วในถุงน้ำดีออกแล้ว พบว่าเซลล์มะเร็งหดตัวลงจนสามารถผ่าตัดเอาออกได้ในเดือนสิงหาคม 2554

วันที่ 1 พฤศจิกายน 2554 ยามางูจิได้รับเชิญไปร่วมงานฉลองครบรอบ 10 ปีของแอมะซอนสาขาประเทศญี่ปุ่น และได้รับเกียรติเข้าสู่หอเกียรติยศในแผนกหนังสือญี่ปุ่น เขาเข้าโรงพยาบาลอีกครั้งในเดือนธันวาคมและเข้ารับการผ่าตัดอีกครั้งในเดือนพฤศจิกายนปีถัดมา

ยามางูจิเสียชีวิตในวันที่ 4 เมษายน 2556 ด้วยวัย 41 ปี พิธีศพของยามางูจิจัดขึ้นในวันที่ 9 เมษายน และทางครอบครัวและสำนักพิมพ์ได้แจ้งข่าวการเสียชีวิตในวันที่ 11 เมษายน

 ผลงาน 
 ไลต์โนเวล 
Green Green
Imōto Lesson Koko wa Otome no Sono
Kakikake no Love Letter
Kaze no Kishi Hime
Potion Uri no Marea
Nibun no Ichi
Santa Claris Crisis
Sister Spring
Strike Witches
Tabitha no Bōken
Tōku 6 Mile no Kanojo
อสูรรับใช้ของยาย 0 สนิท

 ฉากเกม 
Boy Meets Girl
Canaria Kono Omoi wo Uta ni Nosete
Gonna Be??
Hoshiuta
Hoshiuta: Starlight Serenade
Jiburiru - The Devil Angel
Kimi Hagu
Shiritsu Akihabara Gakuen
Sorauta
Yukiuta

 แหล่งข้อมูลอื่น 
 บล็อกของโนโบรุ ยามางูจิ
# เข็มซ่อนก้าน
เข็มซ่อนก้าน  เป็นพืชในสกุลเข็ม วงศ์ Rubiaceae เป็นไม้พุ่ม ใบเดี่ยว ใบเกลี้ยงเป็นมัน ขอบใบเรียบ ดอกช่อออกตามปลายกิ่ง ดอกย่อยสีขาวอมชมพู ผลกลม ออกดอกเดือนกรกฎาคม – พฤศจิกายน พบในภาคเหนือและภาคตะวันตก พบครั้งแรกที่ดอยสุเทพ จังหวัดเชียงใหม่ ชื่อสปีชีส์ตั้งเป็นเกียรติให้แก่หมอคาร์
# กัลปพฤกษ์เครือ
กัลปพฤกษ์เครือ หรือกำป้อขาว ผีเสื้อขาว  เป็นพืชในสกุลใบต่างดอก วงศ์ Rubiaceae เป็นไม้พุ่มรอเลื้อย หูใบรูปใบหอก ใบเดี่ยว ค่อนข้างหนา ดอกช่อสีเหลือง โคนกลีบดอกเชื่อมติดกันเป็นหลอดเล็กๆปลายแยกเป็น 5 แฉก แฉกหนึ่งขยายใหญ่เป็นรูปช้อนสีขาว ผลกลม สีเขียวอ่อน กลีบเลี้ยงติดทนจนเป็นผล เมล็ดจำนวนมาก ออกดอกช่วงฤดูฝน พบครั้งแรกที่ดอยสุเทพ จังหวัดเชียงใหม่ โดยหมอคาร์ ชื่อสปีชีส์ตั้งเป็นเกียรติแก่หมอคาร์
# วอลเลย์บอลหญิงชิงแชมป์แอฟริกา 2005
วอลเลย์บอลหญิงชิงแชมป์แอฟริกา 2005  เป็นการแข่งขันวอลเลย์บอลหญิง จำนวน 8 ทีม จัดการแข่งขันระหว่างวันที่ 8-15 กันยายน 2005 ที่อาบูจา ประเทศไนจีเรีย

รอบแบ่งกลุ่ม
กลุ่ม A

|}

|}

กลุ่ม B

|}

|}

รอบสุดท้าย

รอบรองชนะเลิศ

|}

รอบชิงอันดับที่ 7

|}

รอบชิงอันดับที่ 5

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน

 อันดับ ทีม       4  5  6  7  8 

2005
หมวดหมู่:วอลเลย์บอลหญิง
# วอลเลย์บอลหญิงชิงแชมป์แอฟริกา 2007
วอลเลย์บอลหญิงชิงแชมป์แอฟริกา 2007  เป็นการแข่งขันวอลเลย์บอลหญิง จำนวน 10 ทีม ระหว่างวันที่ 5-11 กันยายน 2007 ที่ไนโรบี ประเทศเคนยา ทีมชนะเลิศที่ได้สิทธิ์เข้าแข่งขันวอลเลย์บอลหญิงเวิลด์คัพ 2007 ระหว่างวันที่ 2-16 พฤศจิกายน 2007 ที่ประเทศญี่ปุ่น
รอบแบ่งกลุ่ม
กลุ่ม A

|}

|}

กลุ่ม B

|}

|}

รอบ 4 ทีมสุดท้าย

 รอบรองชนะเลิศ 

|}

 รอบชิงอันดับที่ 3 

|}

 รอบชิงชนะเลิศ 

|}

อันดับการแข่งขัน

|}

2007
หมวดหมู่:วอลเลย์บอลหญิง
# พระวงศ์เธอ กรมหมื่นมนตรีรักษา
พระวงศ์เธอ กรมหมื่นมนตรีรักษา (8 ตุลาคม พ.ศ. 2355 - 29 มิถุนายน พ.ศ. 2408) (พระนามเดิม:หม่อมเจ้าพยอม มนตรีกุล) เป็นพระโอรสในสมเด็จพระสัมพันธวงศ์เธอ เจ้าฟ้ากรมหลวงพิทักษ์มนตรี

พระองค์เจ้าพยอม ประสูติเมื่อ พ.ศ. 2355 เมื่อประสูติทรงดำรงพระยศเป็นหม่อมเจ้า ในรัชกาลที่ 4 ทรงสถาปนาเป็น พระวงศ์เธอ กรมหมื่นมนตรีรักษาพระบาทสมเด็จพระจอมเกล้าเจ้าอยู่หัว ได้ทรงสถาปนาหม่อมเจ้าชายพยอม และหม่อมเจ้าชายชอุ่ม (พระวงศ์เธอ พระองค์เจ้าชอุ่ม กรมหมื่นเทวานุรักษ์) ขึ้นเป็นเจ้าต่างกรมโดยมิได้สถาปนาเป็นพระองค์เจ้าก่อน แต่ในรัชกาลต่อๆ มา ไม่ปรากฏว่าได้สถาปนาหม่อมเจ้าขึ้นเป็นเจ้าต่างกรม เว้นแต่จะได้สถาปนาพระยศขึ้นเป็นพระองค์เจ้าเสียก่อน แล้วจึงจะตั้งกรม เมื่อปีฉลู เบญจศก จ.ศ. 1215 พ.ศ. 2396 สิ้นพระชนม์เมื่อวันพุธ เดือน 7 แรม 6 ค่ำ ปีฉลู สัปตศก จ.ศ. 1227 ตรงกับวันที่ 29 มิถุนายน พ.ศ. 2408 พระชันษา 53 ปี พระราชทานเพลิงพระศพ ณ พระเมรุวัดอรุณราชวราราม วันที่ 14 มิถุนายน พ.ศ. 2414

 พระเกียรติยศ 

 พระอิสริยยศ 
 8 ตุลาคม พ.ศ. 2355 : หม่อมเจ้าพยอม
 สมัยรัชกาลที่ 4 : พระวงศ์เธอ พระองค์เจ้าพยอม กรมหมื่นมนตรีรักษา

 พงศาวลี 

 เชิงอรรถ
# พระวงศ์เธอ กรมหมื่นเทวานุรักษ์
พระวงศ์เธอ กรมหมื่นเทวานุรักษ์ (12 เมษายน พ.ศ. 2337 - 5 สิงหาคม พ.ศ. 2406) (พระนามเดิม:หม่อมเจ้าชอุ่ม อิศรางกูร) เป็นพระโอรสในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์

พระองค์เจ้าชอุ่ม ประสูติเมื่อวันเสาร์ เดือน 5 ขึ้น 13 ค่ำ ปีขาล ฉศก จ.ศ. 1156 ตรงกับวันที่ 12 เมษายน พ.ศ. 2337 เมื่อประสูติทรงดำรงพระยศเป็นหม่อมเจ้า ในรัชกาลที่ 4 เมื่อปีฉลู เบญจศก จ.ศ. 1215 พ.ศ. 2396 ทรงสถาปนาเป็นพระวงศ์เธอ กรมหมื่นเทวานุรักษ์พระบาทสมเด็จพระจอมเกล้าเจ้าอยู่หัว ได้ทรงสถาปนาหม่อมเจ้าชายชอุ่ม และหม่อมเจ้าชายพยอม (พระวงศ์เธอ พระองค์เจ้าพยอม กรมหมื่นมนตรีรักษา) ขึ้นเป็นเจ้าต่างกรมโดยมิได้สถาปนาเป็นพระองค์เจ้าก่อน แต่ในรัชกาลต่อๆ มา ไม่ปรากฏว่าได้สถาปนาหม่อมเจ้าขึ้นเป็นเจ้าต่างกรม เว้นแต่จะได้สถาปนาพระยศขึ้นเป็นพระองค์เจ้าเสียก่อน แล้วจึงจะตั้งกรม สิ้นพระชนม์เมื่อวันพุธ เดือน 8 อุตราษาฒ แรม 6 ค่ำ ปีกุน เบญจศก จ.ศ. 1225 ตรงกับวันที่ 5 สิงหาคม พ.ศ. 2406 พระชันษา 70 ปี

 พงศาวลี 

 เชิงอรรถ
# แม่น้ำเซกูรา
เซกูรา (สเปนและบาเลนเซีย: ; ละติน:) เป็นแม่น้ำขนาดกลางทางตะวันออกเฉียงใต้ของประเทศสเปน ตั้งชื่อตามทิวเขาซิเอร์ราเดเซกูรา (Sierra de Segura) ซึ่งเป็นต้นน้ำ แม่น้ำไหลไปทางตะวันออกและตะวันออกเฉียงใต้ ลงสู่ทะเลเมดิเตอร์เรเนียน มีความยาว 325 กิโลเมตร
เซกูรา
# ปัสกาล ออลเมตา
ปัสกาล ออลเมตา (เกิดวันที่ 7 เมษายน ค.ศ. 1961) เป็นอดีตผู้รักษาประตูฟุตบอลชาวฝรั่งเศส ผู้ทำหน้าที่ร่วมกับทีมออแล็งปิกเดอมาร์แซย์และออแล็งปิกลียอแนในคริสต์ทศวรรษ 1990

ออลเมตาเป็นเพื่อนสนิทของอีริค คันโตนา และได้เล่นในสองนัดพิเศษให้แก่ทีมที่อยู่นอกลีกโดยได้พบกับสโมสรฟุตบอลแมนเชสเตอร์ยูไนเต็ด เขายังได้เล่นในนัดพิเศษของมิวนิกใน ค.ศ. 1998 รวมถึงนัดพิเศษของเซอร์ อเล็กซ์ เฟอร์กูสัน ใน ค.ศ. 1999 ส่วนใน ค.ศ. 2010 ออลเมตาได้ทำหน้าที่ในตำแหน่งผู้รักษาประตูในเกมการกุศลในการช่วยเหลือของสปอร์ตรีลีฟ

เขาเป็นตัวแทนของทีมชาติฝรั่งเศสในการแข่งขันฟุตบอลชายหาดชิงแชมป์โลก 2001 และได้รับรางวัล "ผู้รักษาประตูยอดเยี่ยม" ในการแข่งขันครั้งดังกล่าวBeach Soccer World Cup 2001

 รางวัลที่ได้รับ 
มาร์แซย์
ยูโรเปียนคัพ/ยูฟ่าแชมเปียนส์ลีก: 1992–93; รองชนะเลิศ: 1990–91

เครื่องอิสริยะยศ
Knight of the National Order of Merit: 2023